Diari Oficial de la Generalitat Valenciana


Sumari del DOGV 5155, del 15-12-2005 (2005/13968)

Convocatòria i de les bases per a proveir una plaça d'oficial de servicis múltiples, de naturalesa funcionarial, en el marc del procés de consolidació de l'ocupació temporal, i per mitjà del sistema de concurs oposició lliure.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5155

Data del DOGV
:   15-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/13873


Data del document
:   16-11-2005

Organisme emissor
:   Ajuntament d'Almàssera

Tipus de document
:   Convocatòria

Descriptors 

:   * Almàssera
    * administració local
    * personal de serveis
    * concurs administratiu

Convocatòria i de les bases per a proveir una plaça d'oficial de servicis múltiples, de naturalesa funcionarial, en el marc del procés de consolidació de l'ocupació temporal, i per mitjà del sistema de concurs oposició lliure. [2005/Q13457]
  
El Ple de la corporació, en la sessió feta el dia 26 de setembre del 2005, va aprovar la convocatòria i les bases per a la provisió d'una plaça d'oficial de servicis múltiples, de naturalesa funcionarial, en el marc del procés de consolidació de l'ocupació temporal, i per mitjà del sistema de concurs oposició lliure. A continuació es transcriuen les bases íntegres:
  
Primera. Objecte de la convocatòria i normativa aplicable
  
És objecte d'esta convocatòria la provisió per mitjà de contractació laboral fixa d'una plaça vacant d'oficial de servicis múltiples, amb el número d'expedient 159 del Catàleg i relació de llocs de treball, grup D de titulació (Graduat Escolar, Formació Professional de primer grau o equivalent), inclosa en les ofertes d'ocupació públic del 1994 i 2003 i dotada pressupostàriament.
  
El procediment serà de consolidació d'ocupació temporal, de caràcter extraordinari i excepcional, acordat entre la corporació municipal i els representants dels treballadors de l'Ajuntament d'Almàssera, i a l'empara de l'article 51 de la Llei 2/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, pel qual s'addiciona, entre altres, la disposició transitòria sexta i annex I al Text Refós de la Llei de Funció Pública Valenciana, aprovat pel Decret Legislatiu de 24 d'octubre de 1995 i l'article 39 de la Llei 50/1998, de 30 de desembre, de Mesures Fiscals, Administratives i de l'Orde Social
  
El present procés de consolidació d'ocupació temporal, per mitjà del sistema de concurs oposició lliure, no afecta tot l'àmbit de l'Ajuntament d'Almàssera, el qual queda referit únicament a una plaça del tipus d'esta convocatòria.
  
El procés selectiu s'ajustarà al que disposen les presents bases i, supletòriament:
  
Al que establix el Reial Decret Legislatiu 781/1986, de 18 d'abril, pel qual s'aprova el Text Refós en matèria de règim local, i totes les que dicte l'Estat fent ús de l'autorització contesa en l'article 168 del mateix text reglamentari.
  
La Llei 30/1984, de 2 d'agost, de Mesures per a la Reforma de la Funció Pública.
  
Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció dels funcionaris d'administració local.
  
Reial Decret 364/1995, de 10 de març, pel qual s'aprova el Reglament General d'Ingrés del Personal al servici de l'administració general de l'Estat, i de provisió de llocs de treball i promoció professional dels funcionaris civils de l'administració general de l'Estat.
  
Decret Legislatiu, de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana.
  
Llei 50/1998, de 30 de desembre, de Mesures Fiscals, Administratives i de l'Orde Social.
  
Decret 33/1999, de 9 de març, del Govern Valencià, pel qual es regulen les condicions de treball del personal al servici de l'administració del Govern Valencià.
  
Segona. Requisits dels aspirants
  
1. Per a ser admés a prendre part en el procediment de selecció, serà necessari que els aspirants complisquen en la data de finalització del termini de presentació d'instàncies i mantindre fins al moment de la presa de possessió com a funcionari de carrera, els requisits següents:
  
a) Ser espanyol o nacional d'un estat membre de la Unió Europea, del Regne de Noruega o de la República d'Islàndia.
  
També podrà participar el cònjuge, descendents i descendent del cònjuge, dels espanyols i dels nacionals de països membres de la Unió Europea, de Noruega o d'Islàndia, sempre que no estiguen separats de dret, menors de 21 anys o majors de la dita edat que visquen a les seues expenses o estiguen a càrrec seu.
  
b) Tindre complits 18 anys i no haver aconseguit l'edat de jubilació.
  
c) Estar en possessió del títol de Graduat Escolar, Formació Professional de primer grau o equivalent, o en condicions d'obtindre-ho en la data que finalitze el termini de presentació d'instàncies. D'acord amb el que disposa l'Orde del Ministeri d'Educació i Cultura, de 4 de novembre de 1996, es consideren equivalents els títols oficials de Graduat Escolar i el certificat d'estudis primaris expedits amb anterioritat a la finalització de l'any acadèmic 1975-1976.
  
En cas de titulacions obtingudes en l'estranger, haurà d'estar-se en possessió de la documentació que n'acredite l'homologació.
  
d) No patir malaltia ni estar afectat per limitació física o psíquica que siga incompatible amb l'exercici de les corresponents funcions.
  
e) No haver sigut separat per mitjà d'expedient disciplinari del servici de qualsevol de les administracions públiques ni trobar-se inhabilitat per a l'exercici de les funcions públiques.
  
Els aspirants que no tinguen la nacionalitat espanyola no hauran d'estar sotmesos a sanció disciplinària o condemna penal que impedisca, en el seu estat, l'accés a la funció pública. A este efecte, hauran de presentar per escrit declaració jurada de no estar en les dites situacions.
  
Tercera. Sol·licituds
  
3.1 Els que desitgen participar en el procés selectiu hauran d'efectuar la sol·licitud per mitjà de model d'instància que serà facilitada gratuïtament en les oficines de l'Ajuntament d'Almàssera, plaça Major, número 1, o utilitzar el model inserit en el Butlletí Oficial de la Província de València (annex II). En la instància sol·licitant prendre part en la convocatòria, els aspirants hauran de manifestar els seus mèrits i que complixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies; es dirigiran a l'alcalde de la corporació i es presentaran en el Registre General de l'ajuntament en horari d'oficina o en qualsevol de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.2 El termini de presentació d'instàncies serà de 20 dies hàbils, a partir del següent al de la publicació de l'extracte d'esta convocatòria en el Boletín Oficial del Estado. Si l'últim dia de termini fóra inhàbil o dissabte, s'entendrà prorrogat al primer dia hàbil següent.
  
3.3 A les instàncies s'hi adjuntarà:
  
a) Fotocòpia del document nacional d'identitat o passaport.
  
b) Justificant bancari d'haver pagat els drets d'examen.
  
c) Documentació acreditativa dels mèrits al·legats per l'aspirant, per mitjà d'original o còpia compulsada. Esta documentació haurà de presentar-se en sobre tancat que podrà ser lacrat. No es tindrà en compte cap mèrit que no s'acredite en eixe moment.
  
d) Els aspirants estrangers nacionals d'un estat membre de la Unió Europea, de Noruega o Islàndia que residisquen a Espanya, hauran de presentar fotocòpia compulsada del corresponent document d'identitat o passaport i de la targeta de residència comunitària o de familiar resident comunitari en vigor o, si és el cas, de la targeta temporal de resident comunitari o de treballador comunitari fronterer en vigor. Els anteriors que no residisquen a Espanya, bé per residir en l'estranger o per trobar-se a Espanya en règim d'estada, hauran de presentar fotocòpia compulsada del document d'identitat o passaport. Els familiars dels anteriors hauran de presentar fotocòpia compulsada del passaport, del visat i, si és el cas, del resguard d'haver sol·licitat la corresponent targeta o del resguard d'haver sol·licitat l'exempció de visat i la corresponent targeta. De no haver-se sol·licitat estos documents hauran de presentar els documents expedits per les autoritats competents que acrediten el vincle de parentiu i d'una declaració jurada o promesa de l'espanyol o del nacional de la Unió Europea, de Noruega o d'Islàndia amb el que hi ha este vincle, que no està separat de dret del seu cònjuge, i, si és el cas, del fet que l'aspirant viu a les seues expenses o està a càrrec seu.
  
La falta d'este requisit determinarà l'exclusió de l'aspirant.
  
3.4 L'import dels drets d'examen i de formació de l'expedient, de conformitat amb l'ordenança fiscal, es fixa en 141,80 euros. L'abonament dels drets d'examen es farà efectiu per mitjà d'ingrés en alguns dels comptes que esta corporació té obertes en este municipi: Ruralcaja: número de compte 4640-1473-92-3678199791; Banco de Valencia: número de compte 8810-6254-87-9558008429; i Bancaixa: número de compte 7594-2511-43-2359986761. En l'ingrés es farà constar la plaça a què s'opta, així com la identitat de la persona que realitza el depòsit, que haurà de coincidir amb el nom i cognoms de l'aspirant.
  
La falta de justificant de l'abonament dels drets d'examen determinarà l'exclusió de l'aspirant.
  
Els drets examen esmentats només es tornaran als qui no siguen admesos al procediment selectiu per falta d'algun dels requisits exigits per a prendre-hi part.
  
3.5 Els errors materials, de fet o aritmètics que pogueren advertir-s'hi podran esmenar-se, en qualsevol moment, d'ofici o a petició dels interessats.
  
Quarta. Admissió d'aspirants
  
Expirat el termini de presentació de sol·licituds, mitjançant una resolució d'Alcaldia, s'aprovarà la llista provisional d'aspirants admesos i exclosos. La resolució es publicarà en el Butlletí Oficial de la Província de València i al tauler d'edictes de l'ajuntament. Contra esta resolució es podran presentar reclamacions per a possibles esmenes en el termini de 10 dies hàbils, a partir de la seua publicació en el Butlletí Oficial de la Província de València. Transcorregut este termini sense que es formulen reclamacions s'entendrà definitiva dita llista, i l'Alcaldia resoldrà les reclamacions presentades.
  
Igualment, en la mateixa resolució que aprove la llista definitiva, s'indicarà el lloc, la data i l'hora del començament de l'exercici de la fase d'oposició, així com l'orde d'actuació dels aspirants i la composició del tribunal. La Presidència podrà anomenar assessors especialistes per a les proves de caràcter pràctic, i en este cas el seu nomenament es farà públic juntament amb el del tribunal
  
Cinquena. Tribunal qualificador
  
El tribunal qualificador serà únic i estarà constituït de la forma següent:
  
President: el de la corporació municipal o membre de la mateixa en qui delegue.
  
Secretari: el de l'ajuntament o funcionari en qui delegue, que actuarà amb veu i vot.
  
Vocals:
  
Un representant de l'administració autonòmica designat per la Direcció General de la Generalitat Valenciana competent en matèria d'administració local.
  
Un representant dels treballadors designat per la Junta de Personal de l'ajuntament o, de no existir, pels delegats de personal; en absència d'estos, per les organitzacions sindicals més representatives en l'àmbit de la Comunitat Valenciana.
  
En representació dels dos grups polítics municipals un regidor per cada grup, i un altre en representació dels regidors «no adscrits».
  
La designació dels membres del tribunal inclourà la dels respectius suplents, i es farà pública junt amb la llista definitiva d'admesos i exclosos, així com en el tauler d'anuncis de l'ajuntament. La corporació sol·licitarà dels òrgans corresponents, la designació dels seus respectius representants.
  
A excepció del president, representants dels grups polítics municipals i regidors no adscrits, tots els membres del tribunal, inclosos els que actuen en representació dels funcionaris, hauran de ser funcionaris de carrera que posseïsquen una titulació igual o superior a la de les places convocades i pertànyer al mateix o superior grup de titulació. Excepte el president, els representants dels grups polítics municipals i regidors no adscrits, se'ls exigirà posseir una titulació acadèmica igual o superior a la de les places convocades.
  
El tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents. En tot cas, haurà d'assistir el president i secretari o els que els substituïsquen. en cada sessió del tribunal podran participar els membres titulars o, en la seua absència, els suplents, no podent substituir-se entre si en la mateixa sessió. Si una vegada constituït el tribunal, s'absenta el president, designarà entre els vocals assistents a què li substituirà en la seua absència.
  
Els membres del tribunal hauran d'abstindre's d'intervindre, notificant-ho a l'alcalde, quan concórreguen en ells circumstàncies de les previstes en l'article 28.2 de la Llei de Règim Jurídic de les Administracions Públiques i del Procediment Administratiu Comú, o si hagueren realitzat tasques de preparació d'aspirants a proves selectives en els cinc anys anteriors a la publicació d'esta convocatòria.
  
Així mateix, els aspirants podran recusar els membres del tribunal quan concórreguen les circumstàncies previstes en la present base.
  
Als efectes del que disposa l'annex IV del Reial Decret 462/2002, de 24 de maig, el tribunal que actua en esta prova selectiva tindrà la categoria tercera de les arreplegades en aquell, respecte de les assistències dels membres del tribunal.
  
En cap cas el tribunal podrà declarar que ha superat el procés selectiu un número superior d'aspirants que el de places convocades.
  
El tribunal queda facultat per a resoldre els dubtes que es presenten i prendre els acords necessaris per al bon orde del concurs oposició en tot allò no previst en estes bases.
  
Les decisions del tribunal s'adoptaran per majoria.
  
Sisena. Calendari i desenvolupament de les proves
  
El tribunal qualificador podrà requerir en qualsevol moment als candidats perquè acrediten la seua identitat per mitjà de la presentació del document nacional d'identitat, passaport o document semblant.
  
Els aspirants seran convocats en crida única, i seran exclosos del procés selectiu els qui no compareguen, excepte en cas de força major, degudament justificada i lliurement apreciada pel tribunal. La no presentació de l'opositor als exercicis en el moment de ser cridat determinarà automàticament el decaïment del seu dret a participar en l'exercici, i quedarà per tant exclòs del procés selectiu.
  
L'exercici de l'oposició començarà en la data que s'anunciarà en la resolució per la qual s'aprove la llista definitiva d'aspirants admesos i exclosos. La resta de convocatòries s'anunciarà només en el tauler d'anuncis de l'ajuntament.
  
Les qualificacions de la fase d'oposició i concurs es faran públiques en el tauler d'anuncis de la corporació.
  
Per al supòsit que algun exercici no puga realitzar-se conjuntament, l'orde d'actuació dels aspirants s'iniciarà per la lletra que resulte de l'últim sorteig que a este efecte se celebre en el Ministeri per a les Administracions Públiques i que es publique en el Boletín Oficial del Estado.
  
Setena. Sistema de selecció
  
7.1 El sistema de selecció dels aspirants serà el de concurs oposició lliure.
  
7.2 El procés selectiu constarà de dos fases. Una fase d'oposició i una altra fase de concurs. La fase de concurs només es valorarà els aspirants que hagen superat la fase d'oposició.
  
La qualificació final del procés vindrà determinada per la suma de les puntuacions obtingudes en la fase d'oposició i en la de concurs.
  
7.3 La fase d'oposició constarà d'un exercici obligatori i eliminatori que tindrà dos parts:
  
La primera part consistirà en un qüestionari de 50 preguntes, més 3 de reserva, amb quatre respostes alternatives cada una, sent només una d'elles la correcta, sobre el temari que figura en l'annex I d'esta convocatòria.
  
Per a la realització d'esta part, els aspirants disposaran d'un temps màxim de 50 minuts. Es qualificarà amb un màxim de 30 punts.
  
La segona part consistirà a realitzar un o diversos casos (o proves predominantment de caràcter manual) pràctics determinats pel tribunal i relacionats amb la plaça objecte de la convocatòria, dirigits a apreciar la capacitat dels aspirants per a les funcions pròpies de la plaça que s'oferix. El temps màxim per a la seua realització ho fixarà prèviament el tribunal, que ho comunicarà als aspirants. Es qualificarà amb un màxim de 30 punts.
  
La segona part consistirà en el desenvolupament per escrit d'un o diversos supòsits pràctics, o en l'execució d'un treball vinculat a les funcions pròpies de la plaça objecte de la convocatòria.
  
Per a superar este exercici, i, per tant, passar a la fase de concurs, els aspirants hauran d'obtindre un mínim de 30 punts. La qualificació final d'esta fase serà la resultant de sumar les puntuacions obtingudes en les dos parts.
  
Per a la correcció de l'exercici es tindrà en compte, en tot cas, les respostes errònies que seran penalitzades. La penalització es comunicarà als aspirants en el moment previ a l'inici de l'exercici. Les preguntes sense contestar o contestades en més d'una de les alternatives no puntuaran.
  
El tribunal qualificador adoptarà les mesures oportunes per a garantir que l'exercici siga corregit sense que es conega la identitat dels aspirants. El tribunal exclourà a aquells candidats en els exercicis dels quals figuren marques o signes que permeten conéixer la identitat de l'opositor.
  
7.4 Fase de concurs: En esta fase, que només s'aplicarà als que hagen superat la fase d'oposició, es valoraran fins a un màxim de 40 punts, els següents mèrits referits a la data de finalització de presentació de sol·licituds:
  
A) Els servicis efectius prestats amb vinculació de caràcter laboral temporal o funcionari interí, de la forma següent:
  
A.1 Experiència:
  
- L'experiència professional, en llocs de treball en l'administració pública o dels seus organismes autònoms, en l'exercici de funcions anàlogues a les de la plaça objecte d'esta convocatòria, a raó de 0,20 punts per cada mes complet de servici actiu. No es computaran els períodes inferiors al mes.
  
Per al temps prestat com personal funcionari interí: els servicis prestats amb este caràcter.
  
Per al temps prestat com a personal laboral temporal o eventual: els servicis prestats amb este caràcter, a excepció dels períodes d'excedència forçosa i suspensió de contracte, excepte per incapacitat temporal i maternitat.
  
Per a la justificació de l'experiència, s'aportarà certificat original o còpia compulsat de temps treballat i lloc ocupat.
  
La puntuació màxima a aconseguir, per experiència, no podrà superar els 32 punts.
  
A.2. Formació:
  
- El coneixement del valencià, acreditat per mitjà de certificació expedida per la Junta Qualificadora de Coneixements de Valencià:
  
0,50 punt pel coneixement oral.
  
1,00 punts pel grau elemental.
  
1,50 punts pel grau mitjà.
  
2.00 punts pel superior.
  
Haurà d'aportar-se original o còpia compulsada.
  
En cas d'estar en possessió de diversos nivells, únicament es valorarà el major.
  
- Cursos relacionats directament amb les funcions corresponents al lloc d'oficial de servicis múltiples i impartits o homologats per qualsevol administració pública o dels seus organismes autònoms:
  
Fins a 20 hores 0,50 punts
  
De 21 a 50 hores 1,50 punts
  
De 51 a 75 hores 2 punts
  
De 76 a 100 hores 2,50 punts
  
De 101 a 125 hores 3 punts
  
De 126 a 150 hores 4 punts
  
De 151 a 175 hores 5 punts
  
De més de 176 hores 6 punts
  
Haurà d'aportar-se original o còpia compulsada.
  
No seran objecte de valoració activitats de naturalesa diferent dels cursos, com ara jornades, seminaris, taules redones, debats, trobades, etcètera.
  
- Per la possessió de títols acadèmics superiors a l'exigit en la convocatòria, a raó d'1,50 punts per títol, fins a un màxim de 3 punts.
  
- Per estar en possessió dels permisos de conduir C i C1 (ambdós), 5 punts.
  
Caldrà aportar original o còpia compulsada.
  
En tot cas, la puntuació màxima a aconseguir per formació no podrà superar els 8 punts.
  
Baremats els mèrits, el tribunal exposarà al públic la llista d'aspirants amb la puntuació obtinguda en esta fase, i els concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremació.
  
7.5 L'orde definitiu del procés selectiu vindrà determinat per la suma de les puntuacions obtingudes en les fases d'oposició i de concurs. En cas d'empat, l'orde s'establirà atenent als criteris següents:
  
1r La major puntuació en la fase d'oposició.
  
2n La major puntuació en la fase de concurs.
  
3r La major puntuació aconseguida en el mèrit antiguitat.
  
7.6 Amb caràcter previ a la realització de les proves de la fase d'oposició, els aspirants que no posseïsquen la nacionalitat espanyola i el seu coneixement del castellà no es deduïsca del seu origen, hauran d'acreditar tal coneixement per mitjà de la realització d'una prova, en la qual es comprovarà que posseïxen un nivell adequat de comprensió i expressió oral i escrita d'esta llengua.
  
La prova es qualificarà d'«apte« o «no apte», i serà necessari obtindre la valoració d'«apte» per a poder realitzar les proves de la fase d'oposició.
  
El lloc i data de realització d'esta prova s'anunciarà juntament amb la de la llista definitiva d'aspirants admesos i exclosos
  
Huitena. Llista d'aprovats
  
Finalitzades les proves selectives, el tribunal farà públic en el tauler d'anuncis de l'ajuntament, la relació d'aspirants aprovats, per orde de puntuació total aconseguida en ambdós fases, i elevarà proposta de nomenament a favor dels aspirants que hagen obtingut major puntuació, i hagen presentat la documentació exigida en estes bases.
  
Quan algun o alguns dels aspirants aprovats renunciaren a continuar el procés, o en siguen exclosos per no tindre algun dels requisits exigits, no presentar la documentació, o per falsedat d'esta, s'anul·laran les actuacions respecte d'estos i el tribunal podrà proposar la inclusió en la llista d'aprovats el mateix nombre que el d'exclosos per les anteriors causes.
  
Novena. Presentació de documents i nomenament
  
En el termini de 20 dies hàbils des que es publique en el tauler d'anuncis de l'ajuntament la llista d'aspirants aprovats, estos hauran de presentar en el Registre d'Entrada de la corporació els documents següents:
  
- Fotocòpia compulsada del document nacional d'identitat o passaport.
  
- Fotocòpia compulsada del títol exigit per a participar en este concurs oposició, o certificat acadèmic que acredite haver realitzat tots els estudis per a l'obtenció del títol.
  
En el cas de titulacions obtingudes en l'estranger s'haurà de presentar la documentació que n'acredite l'homologació.
  
- Declaració jurada o promesa de no haver sigut separat per mitjà d'expedient disciplinari del servici de cap administració pública ni trobar-se inhabilitat per a l'exercici de funcions públiques.
  
Els aspirants que no posseïsquen la nacionalitat espanyola hauran de presentar, a més de la declaració relativa a l'Estat espanyol, declaració jurada o promesa de no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
- Certificat de naixement, expedit pel registre civil.
  
- Certificat mèdic acreditatiu de no patir malaltia o defecte físic que impedisca el normal exercici de la funció.
  
Si dins del termini indicat i excepte casos de força major, l'aspirant proposat no en presentara la documentació o no complira els requisits, no podrà ser nomenat, i quedaran anul·lades totes les seues actuacions, sense perjuí de la responsabilitat en què haguera pogut incórrer per falsedat. En este cas, el tribunal formularà proposta a favor de què, després d'haver aprovat els exercicis de l'oposició, tinguera cabuda en les places convocades a conseqüència de l'anul·lació esmentada.
  
Una vegada aprovada la proposta per l'Alcaldia, l'aspirant anomenat haurà de prendre possessió del càrrec en el termini de cinc dies hàbils, a comptar del següent en què li siga notificat el nomenament.
  
El contractat laboral que exercisca el lloc de treball oferit en la present convocatòria, cessarà en el lloc una vegada que siga ocupat pel laboral fix seleccionat.
  
Deu. Norma final
  
La present convocatòria, bases i tots els actes administratius que se'n deriven i de l'actuació del tribunal podran ser impugnats, en els casos i en la forma establits per la Llei 30/1992, de 26 de novembre, Règim Jurídic de les Administracions Públiques i del Procediment Administratiu Comú, i el que establix la Llei 29/1998, de 17 de juliol, Reguladora de la Jurisdicció Contenciosa Administrativa.
  
Així mateix, l'administració podrà, si és el cas, procedir a la revisió de les resolucions del tribunal, d'acord amb el que preveu la Llei 30/1992.
  
ANNEX I
  
Temari
  
1. La Constitució espanyola de 1978: característiques. Els principis constitucionals i els valors superiors. Drets i deures fonamentals dels espanyols.
  
2. La protecció dels drets fonamentals i de les llibertats públiques.
  
3. La corona. Òrgans constitucionals. El Govern i l'administració.
  
4. El procediment administratiu general. Concepte i naturalesa. Principis generals. Fases.
  
5. El municipi, el terme municipal, la població i l'empadronament.
  
6. L'organització municipal. Les seues competències i atribucions.
  
7. Drets i deures dels treballadors. Dret de sindicació.
  
8. Sistema mètric decimal: mesures de longitud, superfície, capacitat i volum.
  
9. Mobiliari urbà. Manteniment i neteja.
  
10. Senyalització en el municipi. Tipologia.
  
11. Desperfectes en la via pública: procediment de detecció i reparació. Desperfectes més freqüents.
  
12. Control de magatzem de materials, maquinàries i ferramentes pròpies dels servicis municipals.
  
13. Muntatge d'instal·lacions de baixa tensió. Control, manteniment i revisió de quadres de baixa tensió.
  
14. Mecànica dels motors de gasolina i gasoil. Manteniment de vehicles amb este tipus de motors.
  
15. Col·locació, seguiment i control de pancartes publicitàries. Control d'altres formes publicitàries en el municipi.
  
16. Xarxa de clavegueram del municipi. Tasques de manteniment del clavegueram.
  
17. Localitzacions i reparació d'avaries en instal·lacions i els seus elements d'aigua i gas.
  
18. Protecció d'instal·lacions: fusibles, interruptors i rellevadors.
  
19. Elements de fusteria. Manteniment i reparació de portes, finestres i mobiliari en general.
  
20. Seguretat i higiene en el treball. Generalitats. Mètodes generals de prevenció d'accidents. Elements de seguretat en el treball.
  
ANNEX II
  
Model d'instància
  
(Nom i cognoms) ?, de - anys d'edat, amb domicili a - (?), carrer o plaça ?, ?, número de telèfon ?, i document nacional d'identitat/passaport número - lletra -
  
EXPOSA:
  
1. Que assabentat/da de la convocatòria per a cobrir en propietat una plaça vacant, existents en la plantilla de personal, d'oficial de servicis múltiples, de naturalesa laboral, i complint els requisits de:
  
a) Tindre complits 18 anys i no haver aconseguit l'edat de jubilació.
  
b) Estar en possessió del títol de Graduat Escolar, Formació Professional de primer grau o equivalent, o complides les condicions per a obtindre-ho en la data en què finalitze el termini de presentació d'instàncies. A fi d'acreditar l'equivalència manifesta que -
  
c) No patix malaltia o defecte físic que impedisca l'exercici de les corresponents funcions.
  
d) No haver sigut separat/da, per mitjà d'expedient disciplinari, del servici de l'Estat, de les comunitats autònomes, de les entitats locals o de qualsevol altra institució jurídica, ni trobar-se inhabilitat per a l'exercici de les funcions públiques.
  
e) Comprometre's a prestar el preceptiu jurament o promesa.
  
2. Nacionalitat: - (escriure-la).
  
SOL·LICITA:
  
Ser admés/a a les proves selectives a què es referix la present instància, i s'hi adjunta el justificant d'haver ingressat els drets d'examen. Així mateix, declara que són certs les dades consignades, i que complix tots i cada un dels requisits exigits, i es compromet a provar documentalment totes les dades que figuren en esta sol·licitud.
  
?, - d - de 2005
  
Firma